turjo4nis/wikipedia-bn-dump-20250701 huggingface dataset:
মোকাব্বির খান

মোকাব্বির খান (জন্ম: ২৩ মার্চ ১৯৬১) একজন বাংলাদেশি রাজনীতিবিদ যিনি সিলেট-২ আসনের সংসদ সদস্য।

প্রারম্ভিক জীবন
মোকাব্বির খান ২৩ মার্চ ১৯৬১ সালে সিলেটের বালাগঞ্জের বর্তমান ওসমানীনগর উপজেলার চান্দাইর পাড়ায় জন্মগ্রহণ করেন। তার পিতার নাম মোহাম্মদ ফিরোজ খান ও মাতা মহিবুন নেছা খাতুন।

রাজনৈতিক জীবন
মোকাব্বির খান ২০১৮ সালে একাদশ জাতীয় সংসদ নির্বাচনে গণফোরামের মনোনয়নে উদীয়মান সূর্য্য প্রতীকে তিনি জাতীয় পার্টির ইয়াহ্ইয়া চৌধুরীকে পরাজিত করে সিলেট-২ (বিশ্বনাথ ও ওসমানীনগর) আসন থেকে সংসদ সদস্য নির্বাচিত হন। তিনিই গণফোরামের নির্বাচিত প্রথম সংসদ সদস্য। গনফোরাম নির্বাচনে জাতীয় ঐক্যফ্রন্ট হিসেবে জোটগতভাবে নির্বাচন করে এবং ঐক্যফ্রন্ট থেকে এ আসনের নিখোঁজ বিএনপি নেতা ইলিয়াস আলীর স্ত্রী তাহসিনা রুশদীর লুনাকে মনোনয়ন প্রদান করা হয়। পরবর্তীতে মোকাব্বির খান ঐক্যফ্রন্ট প্রার্থী লুনাকে সমর্থন দিয়ে লন্ডনে তার কর্মস্থলে চলে যান। কিন্তু নির্বাচনকালীন প্রচারণা চলার সময় লুনার প্রার্থিতা বাতিল করা হয় ফলে ঐক্যফ্রন্ট মোকাব্বিরকে সমর্থন দেয়। তিনি বর্তমানে গণফোরামের প্রেসিডিয়াম সদস্য হিসেবে দায়িত্ব পালন করছেন। তিনি সংসদের লাইব্রেরি কমিটির সদস্য।

তথ্যসূত্র

জীবিত ব্যক্তি
সিলেট জেলার রাজনীতিবিদ
গণফোরামের রাজনীতিবিদ
একাদশ জাতীয় সংসদ সদস্য
১৯৬১-এ জন্ম
যুক্তরাজ্যে প্রবাসী বাংলাদেশী
ডিজিক্যাম

ডিজিক্যাম ( 
) কেডিই অ্যাপলিকেশন ব্যবহার করে সি++-এ লিখিত একটি ফ্রি ও ওপেন সোর্স চিত্র অনুসূচক ও ট্যাগ সম্পাদক।

বৈশিষ্ট্য
প্রয়োজনীয় লাইব্রেরি সমূহ ইন্সটল থাকলে ডিজিক্যাম অধিকাংশ ডেস্কটপ পরিবেশ ও উইন্ডো ব্যবস্থাপকে চলে। এটি সব প্রধান ইমেজ ফাইল ফরমেট সমর্থন করে, যেমন জেপিইজি ও পিএনজি সহ সাথে সাথে ২০০-এর উপর র ইমেজ ফরমেট। এটি ফটোগ্রাফের সংগ্রহ ডিরেক্টরি-ভিত্তিক অ্যালবাম, অথবা তারিখ, সময়রেখা বা ট্যাগ অনুযায়ী ডায়নামিক অ্যালবাম সংগঠিত করতে পারে। ব্যবহারকারীরা শিরোনাম ও রেটিংও যোগ করতে পারে তাদের ছবিতে, অনুসন্ধান করতে পারে ও পরবর্তী ব্যবহারের জন্যে অনুসন্ধান সংরক্ষণ করতে পারে। প্লাগ-ইন ব্যবহার করে ব্যবহারকারীরা বিভিন্ন অনলাইন সেবায় অ্যালবাম আমদানি করতে পারে, যার মধ্যে আছে ফেসবুক, ফ্লিকার, গুগল আর্থ, মিডিয়াউইকি ইত্যাদি। প্লাগ-ইন ফটো বার্ন করাতে ও ওয়েব গ্যালারি সৃষ্টি করতেও রয়েছে।

তথ্যসূত্র

বহিঃসংযোগ
 
 ডিজিক্যাম ব্যবহারকারী উইকি

এক্সট্রাগিয়ার
লিনাক্স সফটওয়্যার
কেডিই অ্যাপলিকেশন
রাঁচি জেলা

রাঁচি জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি, রাজ্যটির রাজধানী শহর এই জেলাতেই অবস্থিত৷ ১লা জ্যৈষ্ঠ ১৩৯০ বঙ্গাব্দে(১৬ই মে ১৯৮৩ খ্রিষ্টাব্দে) পুর্বতন রাঁচী জেলা ভেঙে পশ্চিমাংশ নিয়ে গঠন  করা হয় রাঁচি জেলা, যা আবার ২৫শে ভাদ্র ১৪১৪ বঙ্গাব্দে(১২ সেপ্টেম্বর ২০০৭ খ্রিষ্টাব্দ) আবার খন্ডিত করে তার উত্তরাংশ নিয়ে নতুন রাঁচি জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর রাঁচি শহরে অবস্থিত এবং রাঁচি মহকুমা ও বুন্ডূ মহকুমা নিয়ে গঠিত৷

নামকরণ
রাঁচি নামটি নিয়ে দুপ্রকার জনশ্রুতি আছে৷ বর্তমানে যে অঞ্চলে শহরটি অবস্থিত তাার পুরানো নাম ছিলো আরচি, কুরুখ ভাষাতে যার অর্থ বাঁশবন৷ আবার ভিন্ন মতে, রাঁচি নামটি এসেছে রিচি থেকে৷ রিচি-বুরু হলেন স্থানীয় আদিবাসীদের আরাধ্য৷ রিচি-বুরু মন্দিরটি রাঁচির অনতিদূরেই অবস্থিত৷

ইতিহাস

ঐতিহাসিক আন্দোলন

ভূপ্রকৃতি

অর্থনীতি

অবস্থান
জেলাটির উত্তরে ঝাড়খণ্ড রাজ্যের হাজারিবাগ জেলা ও ঝাড়খণ্ড রাজ্যের রামগড় জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের রামগড় জেলা৷ জেলাটির পূর্বে পশ্চিমবঙ্গ রাজ্যের পুরুলিয়া জেলা৷ জেলাটির দক্ষিণ পূর্বে(অগ্নি) ঝাড়খণ্ড রাজ্যের সরাইকেল্লা খরসোয়া জেলা৷ জেলাটির দক্ষিণে ঝাড়খণ্ড রাজ্যের খুঁটি জেলা৷ জেলাটির দক্ষিণ পশ্চিমে(নৈঋত) ঝাড়খণ্ড রাজ্যের গুমলা জেলা৷ জেলাটির পশ্চিমে ঝাড়খণ্ড রাজ্যের লোহারদাগা জেলা৷ জেলাটির  উত্তর পশ্চিমে(বায়ু) ঝাড়খণ্ড রাজ্যের লাতেহার জেলা ও ঝাড়খণ্ড রাজ্যের চাতরা জেলা৷

জেলাটির আয়তন ৫০৯৭ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৬.৩৯%৷

ভাষা
রাঁচি জেলায় প্রচলিত ভাষাসমূহের পাইচিত্র তালিকা নিম্নরূপ -

ধর্ম

জনসংখ্যার উপাত্ত
মোট জনসংখ্যা ২৩৫০৬১২(২০০১ জনগণনা) ও  ২৯১৪২৫৩(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১ম৷
ঝাড়খণ্ড রাজ্যের ৮.৮৩% লোক রাঁচি জেলাতে বাস করেন৷
জেলার জনঘনত্ব ২০০১ সালে ৪৬১ ছিলো এবং ২০১১ সালে তা বৃদ্ধি পেয়ে ৫৭২ হয়েছে  
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৩.৯৮% , যা ১৯৯১-২০১১ সালের ২৮.৫৮% বৃদ্ধির হারের থেকে কম৷  
জেলাটিতে লিঙ্গানুপাত ২০১১ অনুযায়ী ৯৪৯(সমগ্র) এবং শিশু(০-৬ বৎ) লিঙ্গানুপাত ৯৩৮৷

নদনদী

পরিবহন ও যোগাযোগ

পর্যটন ও দর্শনীয় স্থান

ঐতিহ্য ও সংস্কৃতি

শিক্ষা
জেলাটির স্বাক্ষরতা হার ৬৬.৭১%(২০০১) তথা ৭৬.০৬%(২০১১)৷
পুরুষ স্বাক্ষরতার হার ৭৮.১৮%(২০০১) তথা ৮৪.২৬%(২০১১)৷
নারী স্বাক্ষরতার হার ৫৪.২৭%(২০০১) তথা ৬৭.৪৪% (২০১১)৷ জেলাটিতে শিশুর অনুপাত সমগ্র জনসংখ্যার ১৩.৭৭%৷

প্রশাসনিক বিভাগ

সীমান্ত

বিশিষ্ট ব্যক্তিবর্গ

তথ্যসূত্র

বহিঃসংযোগ

 ওয়েবসাইট

রাঁচি জেলা
ঝাড়খণ্ডের জেলা
১৮৯৯-এ ভারতে প্রতিষ্ঠিত
আনোয়ার হোসেন খান

আনোয়ার হোসেন খান একজন বাংলাদেশি ব্যবসায়ী, রাজনীতিবিদ এবং একাদশ জাতীয় সংসদ সদস্য। তিনি লক্ষ্মীপুর-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।

প্রারম্ভিক জীবন 
আনোয়ার হোসেন খান ১৯৬১ সালে লক্ষ্মীপুর জেলার রামগঞ্জ উপজেলার কাঞ্চনপুরের পূর্ববিঘা গ্রামে জন্মগ্রহণ করেন। তার পিতার নাম ছাকাওয়াত উল্লা খান ও মাতার নাম আনোয়ারা বেগম। শিক্ষাজীবনে তিনি ব্যবসায়ে স্নাতকোত্তর ডিগ্রি অর্জন করেন।

কর্মজীবন 
আনোয়ার হোসেন খান মডার্ন গ্রুপ অব কোম্পানিজ’র ও এর অধীনে বিভিন্ন প্রতিষ্ঠান যেমন, আনোয়ার খান মডার্ন মেডিকেল কলেজের প্রতিষ্ঠাতা ও চেয়ারম্যান হিসেবে দায়িত্ব পালন করছেন। এছাড়াও তিনি শাহ্‌জালাল ইসলামী ব্যাংক লিমিটেডের পরিচালকদের নির্বাহী কমিটির চেয়ারম্যান হিসেবে দায়িত্ব পালন করছেন। এরপূর্বে তিনি ব্যাংকটির চেয়ারম্যান হিসেবে দায়িত্ব পালন করেন। এছাড়াও তিনি প্রাইম বিশ্ববিদ্যালয়ের গভর্নিং বডির সদস্য হিসেবেও ছিলেন।

রাজনৈতিক জীবন 
আনোয়ার হোসেন ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির প্রার্থী শাহাদাত হোসেনকে পরাজিত করে লক্ষ্মীপুর-১ আসন থেকে প্রথমবারেরমত সংসদ সদস্য নির্বাচিত হন। তিনি আওয়ামী লীগের রামগঞ্জ উপজেলা শাখার জ্যেষ্ঠ সহ-সভাপতি হিসেবে দায়িত্ব পালন করছেন।

তথ্যসূত্র 

১৯৬১-এ জন্ম
লক্ষ্মীপুর জেলার রাজনীতিবিদ
জীবিত ব্যক্তি
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
কাশীপুর, পুরুলিয়া বিধানসভা কেন্দ্র

কাশীপুর (বিধানসভা কেন্দ্র) ভারতের পশ্চিমবঙ্গ রাজ্যের  পুরুলিয়া জেলার একটি বিধানসভা কেন্দ্র। ২০১১ সাল থেকে এই কেন্দ্রটি উন্মুক্ত হয় কিন্তু পূর্বে তপসিলি উপজাতির জন্য সংরক্ষিত ছিল।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৪ নং কাশীপুর বিধানসভা কেন্দ্রটি কাশীপুর সমষ্টি উন্নয়ন ব্লক এবং হুরা, জাবড়া, কালাবানী, কেশরগড়, লাধুরকা, লক্ষনপুর ও রাখেড়া বিশপুরি গ্রাম পঞ্চায়েত গুলি হুরা সমষ্টি উন্নয়ন ব্লক এর অন্তর্গত।

কাশীপুর বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত।  পূর্বে এই কেন্দ্রটি বাঁকুড়া লোকসভা কেন্দ্র এর অন্তর্গত ছিল।

বিধানসভার বিধায়ক

নির্বাচনী ফলাফল

২০১১

১৯৭৭-২০০৬
২০০৬, ২০০১ এবং ১৯৯৬ সালের বিধানসভা নির্বাচনে, সিপিআই (এম) রবীন্দ্রনাথ হেমব্রম  কাশীপুর বিধানসভা কেন্দ্র থেকে জয়ী হন  ২০০৬ সালে তৃণমূল কংগ্রেসের অনাথ বন্ধু পাটারকে, ২০০১ সালে তৃণমূল কংগ্রেসের বুদ্ধেশ্বর সোরেন এবং ১৯৯৬ সালে কংগ্রেসের সুভাষ চন্দ্র পাটারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সুরেন্দ্রনাথ মাঝি ১৯৯১ সালে কংগ্রেসের নন্দলাল সোরেনকে পরাজিত করেন, ১৯৮৭ সালে কংগ্রেসের অনিল বরণ মুর্মুকে, ১৯৮২ সালে কংগ্রেসের সুভাষ চন্দ্র পাটারকে এবং ১৯৭৭ সালে জনতা পার্টির রামপদ মাঝিকে পরাজিত করেন।

১৯৫১-১৯৭২
১৯৭২ এবং ১৯৭১ সালে কংগ্রেসের মদন মোহন মাহাতো জয়ী হন। সিপিআই এর প্রবীর কুমার মল্লিক ১৯৬৯ সালে জয়ী হন। ১৯৬৭ সালে কংগ্রেসের এন.এস.দেও জয়ী হন। ১৯৬২ সালে কংগ্রেসের বুধান মাঝি জয়ী হন। ১৯৫৭ সালে নির্দলের লেদু মাঝি এবং কংগ্রেসের বুধান মাঝি উভয়ই কাশীপুর যৌথ আসন থেকে জয়ী হন। স্বাধীন ভারতের প্রথম নির্বাচন ১৯৫১ সালে, কাশীপুর তথা রঘুনাথপুর একটি যৌথ আসন ছিল। কংগ্রেসের বুধান মাঝি এবং নির্দলের আনন্দ প্রসাদ চক্রবর্তী উভয়ই ১৯৫১ সালে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
পুরুলিয়া জেলার রাজনীতি
মোহাম্মদ শহিদ ইসলাম

মোহাম্মদ শহিদ ইসলাম (কাজী শহিদ ইসলাম পাপুল নামেও পরিচিত) একজন বাংলাদেশি ব্যবসায়ী, রাজনীতিবিদ ও সাবেক সাংসদ। তিনি লক্ষ্মীপুর-২ আসন থেকে ২০১৮ সালের একাদশ জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হন। কুয়েতের আদালতে দণ্ডপ্রাপ্ত হওয়ায় ২০২১ সালের ফেব্রুয়ারিতে তিনি এমপি পদ হারান।

জন্ম ও শিক্ষাজীবন
শহিদ ইসলাম ১৯৬৩ সালের ২৮ মে লক্ষ্মীপুর জেলার রায়পুর উপজেলায় জন্মগ্রহণ করেন। তার পিতার নাম মোহাম্মদ নুরুল ইসলাম ও মাতার নাম তহুরুন নেছা। পাঁচ ভাই ও দুই বোনের মধ্যে তিনি পঞ্চম। শিক্ষাজীবনে তিনি স্নাতকোত্তর ডিগ্রি অর্জন করেন।

রাজনৈতিক জীবন
শহিদ ইসলাম ২০১৮ সালে একাদশ জাতীয় সংসদ নির্বাচনে স্বতন্ত্র প্রার্থী হিসেবে বিএনপির আবুল খায়ের ভূঁইয়াকে পরাজিত করে লক্ষ্মীপুর-২ আসন থেকে প্রথমবারেরমত সংসদ সদস্য নির্বাচিত হন। শহিদ আওয়ামী লীগের রাজনীতিতে জড়িত কিন্তু মহাজোটেরপক্ষ থেকে মোহাম্মদ নোমানকে নির্বাচনে এই আসন থেকে সমর্থন দেওয়া হলে শহিদ স্বতন্ত্র প্রার্থী হিসেবে নির্বাচনে অংশ নেন। তবে নোমান নির্বাচন থেকে নিজেকে পরবর্তীতে প্রত্যাহার করে নেওয়ায় আওয়ামী লীগ শহিদ ইসলামকে সমর্থন দেয়।

পারিবারিক জীবন 
কাজী শহিদ ইসলাম পাপুলর স্ত্রী সেলিনা ইসলাম একাদশ জাতীয় সংসদের সংরক্ষিত নারী আসন-৪৯ থেকে স্বতন্ত্র প্রার্থী হিসেবে নির্বাচিত সংসদ সদস্য।

কুয়েতে অভিযোগ ও দোষী সাব্যস্ত 
২০১৯ ও ২০২০ সালে পাপুলের বিরুদ্ধে কুয়েতে মানবপাচার ও হাজার কোটি টাকার দুর্নীতির অভিযোগে স্থানীয় ও আন্তর্জাতিক গণমাধ্যমে সংবাদ প্রকাশ হয়। অন্তত ২০ হাজার বাংলাদেশীকে কুয়েতে পাঠিয়ে প্রায় ১ হাজার ৪০০ কোটি টাকা আয় করেছে বলে কুয়েতের সংবাদমাধ্যমের খবরে বলা হয়। কুয়েতের সংবাদমাধ্যম আল-কাবাসের প্রকাশিত প্রতিবেদনে পাপুল মার্কিন নাগরিকের সঙ্গে আর্থিক অংশীদারত্ব গড়ে কুয়েতে আয় করা বেশির ভাগ অর্থ যুক্তরাষ্ট্রে পাচার করার তথ্য প্রকাশ করা হয়। যদিও পাপুল এসব অভিযোগ অস্বীকার করে বলেন, "মানব পাচারতো নয়ই, জনশক্তি রপ্তানির সঙ্গেও কোনোভাবে জড়িত নই।" এর আগে ২০২০ সালের ৭ জুন তিনি কুয়েতের অপরাধ তদন্ত বিভাগের হাতে গ্রেফতার হন। পরের দিন, ২০২০ সালের ৮ জুন সংযুক্ত আরব আমিরাতের দৈনিক গালফ নিউজের এক প্রতিবেদনে বলা হয়, মানব পাচার ও অবৈধ মুদ্রা পাচারের চক্রের সাথে জড়িত থাকার অভিযোগে তাকে রিমান্ডে নেওয়ার নির্দেশ দিয়েছেন কুয়েতের পাবলিক প্রসিকিউটর। কুয়েতের অপরাধ তদন্ত বিভাগের আবেদনের প্রেক্ষিতে এ নির্দেশ দেওয়া হয়।

২০২০ সালের নভেম্বরে বাংলাদেশের দুর্নীতি দমন কমিশন (দুদক) পাপুলের বিরুদ্ধে অর্থ পাচারের মামলা করে - তার বিরুদ্ধে তার শ্যালিকা জেসমিন প্রধানের বিভিন্ন ব্যাংক অ্যাকাউন্টে ১৪৮.৪১ কোটি টাকা স্থানান্তর করার অভিযোগ আনা হয়। দুদক এই মামলায় পাপুলের স্ত্রী সেলিনা, তাদের মেয়ে ওয়াফা এবং শ্যালিকা জেসমিনকেও আসামি করে। ডিসেম্বরে তার ও তার পরিবারের সদস্যদের বিরুদ্ধে অর্থপাচারের অভিযোগে মামলা করে পুলিশের অপরাধ তদন্ত বিভাগ।

২০২১ সালের ২৮ জানুয়ারিতে কুয়েতের ফৌজদারি আদালত তাকে চার বছরের কারাদণ্ড দেয় এবং মানব পাচার ও অর্থ পাচারের মামলায় ১৯ লাখ কুয়েতি দিনার মিলিয়ন (৫৩ কোটি টাকা) জরিমানা করে। পরবর্তীকালে ১১ ফেব্রুয়ারি তিনি বাংলাদেশের সংবিধানের ৬৬ ও ৬৭ অনুচ্ছেদ অনুসারে জাতীয় সংসদের সদস্যপদ হারান। ২৬ এপ্রিল কুয়েতের আপিল আদালত এই কারাদন্ডের মেয়াদ বাড়িয়ে সাত বছর করে।

আরও দেখুন 

 একাদশ জাতীয় সংসদ সদস্যদের তালিকা

তথ্যসূত্র

১৯৬৩-এ জন্ম
জীবিত ব্যক্তি
বাংলাদেশ আওয়ামী লীগের রাজনীতিবিদ
লক্ষ্মীপুর জেলার রাজনীতিবিদ
একাদশ জাতীয় সংসদ সদস্য
বাংলাদেশী ব্যবসায়ী
কুয়েতি ব্যবসায়ী
অপরাধে দোষী সাব্যস্ত বাংলাদেশী রাজনীতিবিদ
লক্ষ্মীপুর জেলার ব্যক্তি
ব্রায়ান ম্যাককেচনি

ব্রায়ান জন ম্যাককেচনি (; জন্ম: ৬ নভেম্বর, ১৯৫৩) সাউথল্যান্ডের গোরে জন্মগ্রহণকারী সাবেক নিউজিল্যান্ডীয় ‘ডাবল অল ব্ল্যাক’ নামে পরিচিত আন্তর্জাতিক ক্রিকেটার এবং রাগবি ইউনিয়ন খেলোয়াড়। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৮১ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ব্রায়ান ম্যাককেচনি।

খেলোয়াড়ী জীবন 
১৯৭১-৭২ মৌসুম থেকে ১৯৮৫-৮৬ মৌসুম পর্যন্ত ঘরোয়া ক্রিকেট প্রতিযোগিতায় ওতাগোর পক্ষে খেলেছেন তিনি। সমগ্র খেলোয়াড়ী জীবনে ব্ল্যাক ক্যাপসদের পক্ষে ১৪টি একদিনের আন্তর্জাতিকে অংশগ্রহণ করার সুযোগ পেয়েছেন ব্রায়ান ম্যাককেচনি। তন্মধ্যে, ইংল্যান্ডে অনুষ্ঠিত ১৯৭৫ ও ১৯৭৯ সালের ক্রিকেট বিশ্বকাপে নিউজিল্যান্ড দলের সদস্যরূপে খেলার সৌভাগ্য হয় তার। ৭ জুন, ১৯৭৫ তারিখে পূর্ব আফ্রিকার বিপক্ষে ওডিআই অভিষেক ঘটে তার। মিতব্যয়ী ডানহাতি পেস বোলার হিসেবে খেলতেন ও কার্যকরী নিচেরসারির ব্যাটসম্যান ছিলেন।

১৯৮১ সালে নিজস্ব সর্বশেষ আন্তর্জাতিক খেলায় অংশ নেন তিনি। অস্ট্রেলিয়ার বিপক্ষে অনুষ্ঠিত ঐ খেলাটি আন্ডারআর্ম খেলা নামে পরিচিতি পায়। খেলার শেষ বলে ট্রেভর চ্যাপেলের আন্ডারআর্ম বল মোকাবেলা করেছিলেন তিনি।

অবসর 
ক্রিকেট খেলা থেকে অবসর গ্রহণের পর জাতীয় দল নির্বাচকমণ্ডলীর অন্যতম সদস্য ছিলেন ব্রায়ান ম্যাককেচনি। ১৯৮৩ সালে লিন ম্যাককোনেলের সাথে ম্যাককেচনি:ডাবল অল ব্ল্যাক:এন অটোবায়োগ্রাফী (ক্রেইগস, ইনভারকার্গিল) শীর্ষক গ্রন্থ প্রকাশ করেন।

তথ্যসূত্র

বহিঃসংযোগ 
 
 

১৯৫৩-এ জন্ম
জীবিত ব্যক্তি
১৯৭৫ ক্রিকেট বিশ্বকাপের ক্রিকেটার
১৯৭৯ ক্রিকেট বিশ্বকাপের ক্রিকেটার
ওতাগোর ক্রিকেটার
নিউজিল্যান্ডীয় ক্রিকেটার
নিউজিল্যান্ডের একদিনের আন্তর্জাতিক ক্রিকেটার
সাউথল্যান্ডের ক্রিকেটার
নিউজিল্যান্ডীয় রাগবি ইউনিয়ন খেলোয়াড়
মুহম্মদ শফিকুর রহমান

সাংবাদিক শফিকুর রহমান একজন বাংলাদেশী সাংবাদিক ও রাজনীতিবিদ। তিনি ২০১৮ সাল থেকে ২০২৪ সাল পর্যন্ত চাঁদপুর-৪ আসনের সংসদ সদস্য ছিলেন। তিনি বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। তিনি বাংলাদেশ আওয়ামী লীগের একজন রাজনীতিবিদ।

জন্ম ও শিক্ষাজীবন
সাংবাদিক শফিকুর রহমানের পৈত্রিক বাড়ি চাঁদপুর জেলার ফরিদগঞ্জ উপজেলার বালিথুবা গ্রামের মিয়াজী বাড়ি। তার বাবার নাম মৌলভী আবদুল হামিদ আর মায়ের নাম আয়েশা খাতুন। তিনি তার শিক্ষাজীবন শুরু করেন প্রথম মাদ্রাসা থেকে। একাধারে মাদ্রাসা, স্কুল, কলেজ ও বিশ্ববিদ্যালয়ে তিনি শিক্ষা লাভ করেন। তিনি প্রথমে ফরিদগঞ্জ মজিদিয়া কামিল মাদ্রাসা থেকে ১৯৬৫ সালে কামিল হাদিস বিষয়ে (ডিগ্রী) লাভ করেন। তারপর ১৯৬৭ সালে চাঁদপুর সরকারি কলেজ থেকে এইচএসসি পাশ করেন। তারপর ঢাকা বিশ্ববিদ্যালয় থেকে বাংলায় এমএ ডিগ্রী লাভ করেন ১৯৭১ সালে।

রাজনৈতিক জীবন ও বিতর্ক
সাংবাদিক শফিকুর রহমান ১৯৯৬, ২০০১ ও ২০০৮ জাতীয় নির্বাচনে আওয়ামিলীগ মনোনীত সংসদ সদস্য প্রার্থী হয়ে নির্বাচনে অংশগ্রহণ করেন ও পরাজিত হন। ২০১৮ ও ২০২৪ এর বিতর্কিত নির্বাচনে তিনি পুনরায় নৌকা প্রতীক নিয়ে নির্বাচন করে সংসদ সদস্য নির্বাচিত হন। পরবর্তীতে ২০২৪ সালে ছাত্র-জনতার গনঅভ্যুত্থানের পর তৎকালীন পার্লামেন্ট ভেঙে দিলে তিনি সংসদ সদস্য পদ হারান।
তিনি সবসময় জনবিচ্ছিন্ন থাকায় ও অপেশাদার বক্তব্যের কারণে নিজ এলাকায় বরাবরই ব্যাপক সমালোচিত। পাশাপাশি তার অনুপস্থিতিতে তার নেতাকর্মীরা ক্ষমতার অপব্যবহার করে মাদক ও ত্রাসের রাজত্ব কায়েম করায় বহুবার তিনি দেশজুড়ে সমালোচিত হয়েছেন।

মুক্তিযুদ্ধ ও সাংবাদিকতা
শফিকুর  ১৯৭১ সালে মুক্তিযুদ্ধে অংশ নেন। পরে তিনি যুক্তরাজ্য ও জাপানে সাংবাদিকতার ওপর উচ্চতর শিক্ষা নেন। ঢাকা বিশ্ববিদ্যালয়ে পড়া অবস্থায় তিনি ইত্তেফাক-এর বিশ্ববিদ্যালয় প্রতিনিধি হিসেবে সাংবাদিকতা শুরু করেন। তিনি পরপর দুইবার (২০১৫-২০১৮) জাতীয় প্রেসক্লাবের সভাপতি ছিলেন।  বর্তমানে তিনি বেসরকারি সিটিজেন টেলিভিশনের চেয়ারম্যান ও প্রধান সম্পাদক।  ২৭ ডিসেম্বর ২০১৮ তারিখে চাঁদপুর হাসান আলী সরকারি উচ্চ বিদ্যালয়ের মাঠে এক জনসভায় প্রধানমন্ত্রী শেখ হাসিনা ভিডিও কনফারেন্সে শফিকুর সম্পর্কে, বলেন, ‘সাংবাদিক শফিক আমার সহপাঠী ও বন্ধু। তার সঙ্গে ঢাকা বিশ্ববিদ্যালয়ে পড়াকালে ছাত্রলীগের রাজনীতি করেছি। তাকে আমি ডেকে নিয়ে এই (চাঁদপুর-৪) আসন থেকে মনোনয়ন দিয়েছি।’

আরো দেখুন

 শামছুল হক ভূঁইয়া

তথ্যসূত্র

বাংলাদেশ আওয়ামী লীগের রাজনীতিবিদ
চাঁদপুর জেলার রাজনীতিবিদ
জীবিত ব্যক্তি
বাংলাদেশী সাংবাদিক
জাতীয় প্রেসক্লাবের প্রাক্তন সভাপতি
ঢাকা বিশ্ববিদ্যালয়ের প্রাক্তন শিক্ষার্থী
একাদশ জাতীয় সংসদ সদস্য
দ্বাদশ জাতীয় সংসদ সদস্য
চাঁদপুর সরকারি কলেজের প্রাক্তন শিক্ষার্থী
ফরিদগঞ্জ মজিদিয়া কামিল মাদ্রাসার প্রাক্তন শিক্ষার্থী
১৯৪৯-এ জন্ম
খুঁটি জেলা

খুঁটি জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি জেলা৷ ২৫শে ভাদ্র ১৪১৪ বঙ্গাব্দে (১২ই সেপ্টেম্বর ২০০৭ খ্রিষ্টাব্দে) রাঁচি জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর খুঁটি শহরে অবস্থিত এবং খুঁটি মহকুমা নিয়ে গঠিত৷

নামকরণ
স্থানীয়দের মতে, প্রাচীনকালে ছোটনাগপুর অঞ্চল মুন্ডা জনগোষ্ঠীদের দ্বারা শাসিত হতো৷ ছোটনাগপুরের মুন্ডারাজা মন্দ্র মুন্ডার আট পৌত্রের একজন রাঁচি জনপদের সামান্য দক্ষিণাংশে নিজের রাজত্ব শুরু করেন এবং খুঁটকাটি নামক একটি গ্রামের পত্তন ঘটান৷ এই খুঁটকাটি নামটি থেকেই পরবর্তীকালে খুঁটি নামটি এসেছে৷

ইতিহাস

ঐতিহাসিক আন্দোলন

ভূপ্রকৃৃতি

অর্থনীতি

অবস্থান
জেলাটির উত্তরে ঝাড়খণ্ড রাজ্যের রাঁচি জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের রাঁচি জেলা৷ জেলাটির পূর্বে ঝাড়খণ্ড রাজ্যের সরাইকেল্লা খরসোয়া জেলা৷ জেলাটির দক্ষিণ পূর্বে(অগ্নি) ঝাড়খণ্ড রাজ্যের পশ্চিম সিংভূম জেলা৷ জেলাটির দক্ষিণে ঝাড়খণ্ড রাজ্যের পশ্চিম সিংভূম জেলা৷ জেলাটির দক্ষিণ পশ্চিমে(নৈঋত) ঝাড়খণ্ড রাজ্যের সিমডেগা জেলা৷ জেলাটির পশ্চিমে ঝাড়খণ্ড রাজ্যের গুমলা জেলা৷ জেলাটির  উত্তর পশ্চিমে(বায়ু) ঝাড়খণ্ড রাজ্যের রাঁচি জেলা৷

জেলাটির আয়তন ২৫৩৫ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৩.১৮%৷

ভাষা
খুঁটি জেলায় প্রচলিত ভাষাসমূহের পাইচিত্র তালিকা নিম্নরূপ -

ধর্ম

জনসংখ্যার উপাত্ত
মোট জনসংখ্যা ৪৩৪৮১৯(২০০১ জনগণনা) ও  ৫৩১৮৮৫(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২৩তম৷
ঝাড়খণ্ড রাজ্যের ১.৬১% লোক খুঁটি জেলাতে বাস করেন৷
জেলার জনঘনত্ব ২০০১ সালে ১৭৬ ছিলো এবং ২০১১ সালে তা বৃদ্ধি পেয়ে ২১০ হয়েছে  
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২২.৩২%, যা ১৯৯১-২০১১ সালের ১২.৫৫% বৃদ্ধির হারের থেকে বেশি৷  
জেলাটিতে লিঙ্গানুপাত ২০১১ অনুযায়ী ৯৯৭(সমগ্র) এবং শিশু(০-৬ বৎ) লিঙ্গানুপাত ৯৬৪৷

নদনদী

পরিবহন ও যোগাযোগ

পর্যটন ও দর্শনীয় স্থান

ঐতিহ্য ও সংস্কৃতি

শিক্ষা
জেলাটির স্বাক্ষরতা হার ৫২.৯২%(২০০১) তথা ৬৩.৮৬%(২০১১)৷
পুরুষ স্বাক্ষরতার হার ৬৭.৪০%(২০০১) তথা ৭৪.০৮%(২০১১)৷
নারী স্বাক্ষরতার হার ৩৮.৪০%(২০০১) তথা ৫৩.৬৯% (২০১১)৷ জেলাটিতে শিশুর অনুপাত সমগ্র জনসংখ্যার ১৫.৯৫%৷

প্রশাসনিক বিভাগ

সীমান্ত

বিশিষ্ট ব্যক্তিবর্গ

তথ্যসূত্র

বহিঃসংযোগ

খুঁটি জেলা
ঝাড়খণ্ডের জেলা
২০০৭-এ ঝাড়খণ্ডে প্রতিষ্ঠিত
সিমডেগা জেলা

সিমডেগা জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ১৬ই বৈশাখ ১৪০৮ বঙ্গাব্দ (৩০ এপ্রিল ২০০১ খ্রীষ্টাব্দে) পুর্বতন রাঁচি জেলা জেলা থেকে নির্মিত গুমলা জেলার দক্ষিণাংশ নিয়ে নতুন জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর সিমডেগা শহরে অবস্থিত এবং সিমডেগা মহকুমা নিয়ে গঠিত৷

নামকরণ
জেলাটির পুরানো নাম ছিলো বীরুগড়, যা ওড়িশা গজপতি সাম্রাজ্যের অংশ ছিলো৷ সিমডেগা অঞ্চলের প্রবাহিত দুটি প্রধান নদী হলো শঙ্খ নদী, ঝাড়খণ্ড ও দেও নদী৷ জনশ্রুতি অনুযায়ী এই দুটি নদী থেকেই সিমডেগা অঞ্চলের নাম এসেছে৷ স্থানীয় সাদরি ভাষার অপভ্রংশের কারণে শাঁখদেও থেকে সিমডেগা নামের উৎপত্তি৷

ইতিহাস

ঐতিহাসিক আন্দোলন

ভূপ্রকৃৃতি

অর্থনীতি

অবস্থান
জেলাটির উত্তরে ঝাড়খণ্ড রাজ্যের গুমলা জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের খুঁটি জেলা৷ জেলাটির পূর্বে ঝাড়খণ্ড রাজ্যের পশ্চিম সিংভূম জেলা৷ জেলাটির দক্ষিণ পূর্বে(অগ্নি) ওড়িশা রাজ্যের সুন্দরগড় জেলা৷ জেলাটির দক্ষিণে ওড়িশা রাজ্যের সুন্দরগড় জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের সুন্দগড় জেলা৷ জেলাটির পশ্চিমে ছত্তীসগঢ় রাজ্যের জশপুর জেলা৷ জেলাটির  উত্তর পশ্চিমে(বায়ু) ঝাড়খণ্ড রাজ্যের গুমলা জেলা ও ছত্তীসগঢ় রাজ্যের জশপুর জেলা৷

জেলাটির আয়তন ৩৭৭৪ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৪.৭৩%৷

ভাষা
সিমডেগা জেলায় প্রচলিত ভাষাসমূহের পাইচিত্র তালিকা নিম্নরূপ -

ধর্ম

জনসংখ্যার উপাত্ত
মোট জনসংখ্যা ৫১৪৩২০(২০০১ জনগণনা) ও  ৫৯৯৫৭৮(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২২তম৷
ঝাড়খণ্ড রাজ্যের ১.৮২% লোক সিমডেগা জেলাতে বাস করেন৷
জেলার জনঘনত্ব ২০০১ সালে ১৩৬ ছিলো এবং ২০১১ সালে তা বৃদ্ধি পেয়ে ১৫৯ হয়েছে  
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৬.৫৮% , যা ১৯৯১-২০১১ সালের ১৫.২০% বৃদ্ধির হারের থেকে বেশি৷  
জেলাটিতে লিঙ্গানুপাত ২০১১ অনুযায়ী ৯৯৭(সমগ্র) এবং শিশু(০-৬ বৎ) লিঙ্গানুপাত ৯৬৯৷

নদনদী

পরিবহন ও যোগাযোগ

পর্যটন ও দর্শনীয় স্থান

ঐতিহ্য ও সংস্কৃতি

শিক্ষা
জেলাটির স্বাক্ষরতা হার ৫৩.০২%(২০০১) তথা ৬৭.৯৯(২০১১)৷
পুরুষ স্বাক্ষরতার হার ৬৩.৭১%(২০০১) তথা ৭৬.০৮%(২০১১)৷
নারী স্বাক্ষরতার হার ৪২.৪০%(২০০১) তথা ৫৯.৯২% (২০১১)৷ জেলাটিতে শিশুর অনুপাত সমগ্র জনসংখ্যার ১৫.৫২%৷

প্রশাসনিক বিভাগ

সীমান্ত

বিশিষ্ট ব্যক্তিবর্গ

তথ্যসূত্র

বহিঃসংযোগ

সিমডেগা জেলা
ঝাড়খণ্ডের জেলা
২০০১-এ ঝাড়খণ্ডে প্রতিষ্ঠিত
গৌড়দহ রেলওয়ে স্টেশন

গৌড়দহ রেলওয়ে স্টেশন হল শিয়ালদহ–ক্যানিং লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার গৌড়দহ ও তার পার্শ্ববর্তী এলাকা, যেমন নারায়ণপুর, কলারিয়া, পথের শেষ, কালাবড়ু এলাকাগুলিতে রেল পরিষেবা প্রদান করে।

স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে অনেকগুলি সঠিক সংযোগ সড়ক আছে। তার মধ্যে অন্যতম কয়েকটি সড়ক পথ হল- গৌড়দহ থেকে নারায়নপুর রোড (যা সোনারপুর থেকে ঘটিয়ারী শরীফ রোড এর সঙ্গে সংযুক্ত), গৌড়দহ থেকে ঘুটিয়ারি শরীফ রোড, ঘুটিয়ারি শরীফ হাইওয়ে, গৌড়দহ থেকে কলাবড়ু রোড (যা বারুইপুর থেকে ক্যানিং রোডের সাথে সংযুক্ত) প্রভৃতি

দর্শনীয় স্থান

 গৌড়দহ মা কালী মন্দির

তথ্যসূত্র

বহিঃসংযোগ
  
  
 

দক্ষিণ চব্বিশ পরগনা জেলার রেলওয়ে স্টেশন
শিয়ালদহ রেল বিভাগ
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৮৬২-এ ভারতে প্রতিষ্ঠিত
১৮৬২-এ চালু রেলওয়ে স্টেশন
১৮৬২-এ ভারতে চালু রেলওয়ে স্টেশন
ষষ্ঠ জাতীয় সংসদ সদস্যদের তালিকা

ষষ্ঠ জাতীয় সংসদ নির্বাচন ১৫ ফেব্রুয়ারি ১৯৯৬ সালে বাংলাদেশে অনুষ্ঠিত হয়। নিচে নির্বাচিত সংসদ সদস্যদের নাম দেয়া হল।

সংসদ সদস্যের তালিকা

সংরক্ষিত নারী আসনের সদস্য

আরও দেখুন
 পঞ্চম জাতীয় সংসদ সদস্যদের তালিকা
 সপ্তম জাতীয় সংসদ সদস্যদের তালিকা

তথ্যসূত্র

৬
ষষ্ঠ জাতীয় সংসদ সদস্য
ছায়া মন্ত্রিসভা

ছায়া মন্ত্রিসভা ওয়েস্টমিন্সটার সরকার পদ্ধতির একটি বিশেষ বৈশিষ্ট্য। এখানে সংসদের প্রধান বিরোধীদলীয় নেতার নেতৃত্বে বিরোধী দল থেকে একদল জ্যৈষ্ঠ সদস্য একটা মন্ত্রিসভা গঠন করেন যেটা সরকারের মন্ত্রিসভার বিকল্প হিসেবে কাজ করে। এখানে, প্রতিটি সরকারী মন্ত্রীদের বিপরীতে একজন ছায়া মন্ত্রিসভার সদস্য থাকেন যিনি সরকারী মন্ত্রীর কাজকে বিশ্লেষণ করেন এবং প্রয়োজনে বিকল্প পথ তুলে ধরেন। অধিকাংশ দেশে ছায়া মন্ত্রিসভার সদস্যকে ছায়া মন্ত্রী বলা হয়ে থাকে।

একজন ছায়া মন্ত্রীর কাজের পরিধি তাকে দল ও সমর্থকের কাছে প্রসিদ্ধ করে তুলতে পারে, বিশেষ করে যদি তিনি উচ্চ পদস্থ কোন দফতরে কাজ করেন। অবশ্য, ছায়া মন্ত্রীরা বেতন ও অন্যান্য সুযোগ সুবিধা সাধারণ সদস্যদের মতই পেয়ে থাকেন। একজন ছায়া মন্ত্রীর দল সরকার গঠন করলে তিনি যেই দফতরের ছায়া মন্ত্রী ছিলেন, সেই দফতর নাও পেতে পারেন।

তথ্যসূত্র

সরকার
অষ্টম জাতীয় সংসদ সদস্যদের তালিকা

এটি অষ্টম জাতীয় সংসদ সদস্যদের একটি তালিকা, যারা অষ্টম জাতীয় সংসদে প্রতিনিধিত্ব করেছেন। এতে ২০০১ সালে অনুষ্ঠিত সাধারণ নির্বাচনে নির্বাচিত এবং অষ্টম সংসদের মেয়াদে অনুষ্ঠিত উপনির্বাচনে নির্বাচিত সদস্যদের নাম রয়েছে। এছাড়াও রয়েছে সংরক্ষিত আসনের মহিলা সদস্যদের নাম।

সংসদ সদস্যদের তালিকা

সংরক্ষিত মহিলা আসনের সদস্য

আরও দেখুন 
 সপ্তম জাতীয় সংসদ সদস্যদের তালিকা
 নবম জাতীয় সংসদ সদস্যদের তালিকা

তথ্যসূত্র 

৮
২০০১-এ বাংলাদেশে প্রতিষ্ঠিত
২০০১-এ এশিয়ায় নির্বাচন